Covid-19 plettervat die WP | Netwerk24
Deur Stephen Nell 13 Julie 2020 19:22
Jason Suter, die Stormers se spandokter. Foto: Gallo Images
Die name van die spelers is nie bekend gemaak nie, maar die speler in die Stormers-groep is een wat nog nie sy buiging vir dié span in die Superrugby-reeks gemaak het nie. Die ander een is 'n o.21-speler. Albei is asimptomaties.
Die toetse is Donderdag verlede week gedoen.
Terwyl enige nuus oor 'n positiewe toets as 'n skok kom, was Jason Suter, die Stormers se spandokter, steeds verlig dat net twee uit 120 individue positief getoets is. Hy meen selfs dit wys hoe ernstig die WP se spelers en bestuurslede die veiligheidsmaatreëls opneem.
"Ons het baie streng maatreëls en dit is bemoedigend om te sien dat ons spelers en bestuur dié virus ernstig opneem," sê Suter.
"Ons wil die Gift of the Givers bedank vir die professionele manier waarop hul mobiele toetseenheid die proses verlede week hanteer het, in wat baie slegte weerstoestande was."
Die spelers wat die koronavirus opgedoen het, ontvang tans berading.
"Hulle word versigtig gemonitor en ons is hoopvol dat hulle gou onder die groeiende hoeveelheid Suid-Afrikaners sal wees wat herstel het," sê Suter.